AIŠKINAMASIS RAŠTAS

: Dėl Molėtų rajono savivaldybės tarybos 2017 m. kovo 30 d. sprendimo Nr. B1-46 „ Dėl Molėtų rajono savivaldybės tarybos 2016 m. gruodžio 22 d. sprendimo Nr. B1-239 „Dėl Molėtų rajono savivaldybės nekilnojamojo turto objektų kategorijų ir įmokos už komunalinių atliekų surinkimą iš atliekų turėtojų ir tvarkymą dydžių nustatymo“ pakeitimo“ pakeitimo

**1. Parengto tarybos sprendimo projekto tikslai ir uždaviniai**

 Molėtų rajono savivaldybės tarybos 2017 m. kovo 30 d. sprendimo Nr. B1-46 priedo 1 lentelėje 1.3 ir 1.4 punktų nekilnojamojo turto kategorijoms buvo nustatyta mažesnė įmokos pastovioji dedamoji rajone gyvenantiems vienišiems gyventojams. Pradėjus taikyti minėtame sprendime numatytus įmokos dydžius, pastebėta, kad dėl netinkamos nekilnojamojo turto objektų kategorijų formuluotės minėtuose punktuose mažesne įmokos pastoviąją dalimi atsirado galimybė pasinaudoti nedeklaruojantiems mūsų rajone gyvenamosios vietos (sodybų, kaimo turizmo sodybų savininkams), bei nekilnojamojo turto savininkams, kurių nekilnojamame turte deklaruoja gyvenamąją vietą daugiau nei vienas asmuo, tačiau faktiškai gyvena vienas asmuo. Pažymėtina, kad asmenys, kurie deklaruoja gyvenamąją vietą mūsų rajone, tačiau faktiškai yra išvykę ir yra pristatę apie tai pažymas ir taip yra atleidžiami nuo kintamosios dedamosios mokėjimo.

Atsižvelgiant į tai, šiuo tarybos sprendimu siūloma pakeisti Molėtų rajono savivaldybės tarybos 2017 m. kovo 30 d. sprendimo Nr. B1-46 priedo 1 lentelėje 1.3 ir 1.4 punktuose nurodytus nekilnojamojo turto kategorijų apibrėžimus patikslinant juos, tam kad būtų išvengta kitų socialinių grupių piktnaudžiavimo mokesčiu, o minėtuose punktuose nustatyta sumažinta įmokos pastovioji dedamoji būtų taikoma būtent vienišiems mūsų rajono gyventojams.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 18 straipsnio 1 dalis.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės. Reglamentuotas komunalinių atliekų tvarkymo administravimo išlaidų dydis.

Neigiamų pasekmių nėra.

**4. Priemonės sprendimui įgyvendinti**

Nėra.

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Nėra.

**6.Vykdytojai, įvykdymo terminai**

UAB „Molėtų švara“.